Document ID: /roh_data/filtered/fineweb-2-filterrobots_roh.jsonl.gz/57061

Twiter spaces fa ussa concurrenza a Clubhouse. La nova funcziun sin Twitter duai sco l'app da Clubhouse pussibilitar als users da s'inscuntrar, ma empè da scriver in a l'auter, pon ins discurrer in cun l'auter. Qua poi esser che be in discurra ed ils auters taidlan, u ch'ins po sa participar ad ina discussiun.
Twitter ha per il mumnt dà liber la funcziun be a users che han dapli che 600 followers. Sco Twitter scriva, veglian els anc rimnar experientschas avant che avrir la funcziun per tut ils users. Er duai lura dar la pussaivladad da planisar ed annunziar las discussiuns.
Cuntrari a Clubhouse datti la funcziun da Twitter spaces gia da l'entschatta davent per Apple ed Android. Clubhouse datti entant er per Android, ma be sco versiun da test.